
Tremendo show di ‘School of Performing Arts Bonaire’ 


Djasabra anochi ‘School of Performing Arts Bonaire’, bou di guia di Angele Cicilia, tabatin un tremendo show na Cuba Compagnie. Fittipaldi 
Pietersz di BONERIANO tambe tabat’ei i a saka bunita foto, ku por mira den páginanan interior. Foto ta mustra e grupo di ‘School of Perform- 
ing Arts Bonaire’ huntu ku nan lidernan. 

KRALENDIJK – Título 
di e kansion komponé pa 
Ryan Frans, un pashènt di 
kanser, ta awor riba un t- 
shirt ku ta kuminsá bende 
awe djaluna. Rekoudashon 
kompletu ta bai pa Kanker 
Fonds Bonaire. Ta trata di e 
kansion ‘Dios ta Bon’. 
Ryan Frans ta sufri di 
e malesa di kanser i rela- 
shoná ku esaki a komponé 
e kansion ‘Dios ta bon’. 
Mas despues e lema aki 


a bin tambe komo diseño 
riba algun t-shirt. Ryan i 
su esposa a present’é na un 
grupo di amigo di Ryan, ku 
ta Edson Frans, Melvin Sint 
Jago i Valdir Sint Jago. 
Durante di e enkuentro 
aki nan a bin riba e idea pa 
presentá e t-shirt na Kanker 
Fonds, pa asina por bende 
esaki i rekoudá fondo kom- 
pletamente pa e fundashon, 
pa nan aktividatnan den 
kuadro di konsientisashon 


di e malesa di kanser na 
Boneiru. 
Siman pasá na apertura 
di e ofi sina di The Real 
Estate Guy Bonaire, ku 
su propietario Valdir Sint 
Jago, a presentá e t-shirt na 
Kanker Fonds Bonaire. 
Awe djaluna lo kuminsá 
ku e benta di t-shirtnan. 
Por pasa na ofi sina di Kan- 
ker Fonds na Kaminda La 
union 11 òf por yama tambe 
pa pedido 796-9798. Tene 
na kuenta ku e kandidat ku 
tin awóraki ta limitá. 
Riba e t-shirt por mira 
parti dilanti e teksto ‘Dios 
ta bon” i un rosario ku 14 
stenchi di man di un perso- 
na. Parti patras tin ‘Danki 
na Dios’. 
Kanker Fonds ke gradisí 
inmensamente Ryan i E- 
dilse Frans, Edson Frans, 
Melvin Anthony, Valdir 
Sint Jago i su kompania 
The Real Estate Guy Bo- 


naire i tambe Blenchi De- 
sign Media & Marketing i 
SEM Consultancy. 
Naturalmente lo hasi 
bon uso di e fondo den 
e programa di konsienti- 
sashon di e malesa di kan- 
ser i ku nan klientenan aki 


na Boneiru. 
Riba e potrèt por mira 
e enkuentro di amigunan 
i tambe na momentu ku e 
direktiva di Kanker Fonds 
Bonaire ta risibi e prome t- 
shirt. 


KRALENDIJK – Chica 
Evertsz, un dje yunan di e 
legendario Dominga (Ma- 
chi Mimi), a kumpli 94 aña 
di edat. Spesialmente pa su 
kumpleaño diferente famia, 
entre kua su yu Pierre, a 


bini for di Kòrsou pa sele- 
brá. 
Tin añanan kaba ku 
Chica ta na Kas di Kuido 
di Fundashon Mariadal. Ta 
un persona trankil i semper 
kontentu. El a hasi diferente 


Rekoudashon kompletamente pa Kanker Fonds Bonaire 
Título kansion ‘Dios ta bon’ di Ryan 
Frans riba t-shirt 


trabou den su bida pa kria 
su yunan. Promé ku el a bai 
Kas di Kuido Chica tabata 
yuda na Misa di Coromoto. 
E fotonan ta duna un 
bista di e selebrashon dja- 
dumingu den seno familiar. 


Chica Evertsz a 
kumpli 94 aña 

KRALENDIJK -- Bo- 
neiru pa hopi aña tin dos 
problema ku niun diputa- 
do òf partidonan polítiko 
na mando, por konsehá i 
yega na un solushon. Un 
ta asuntu di buriku i e otro 


ta un manera pa trese solu- 
shon rápido pa e asuntu di 
stashonamentu den área di 
sentro di siudat i hospital. 
Ya pa hopi aña ta tende 
polítikonan ta bisa a yega 
na un plan, sinembargo tur 


KRALENDIJK – Bue- 
lonan for Boneiru ta kan- 
kan e último dianan aki. Ya 
pa kasi dos siman kaba ta 
resultá sumamente difísil 
pa hendenan ku ke biaha 
di Boneiru pa Kòrsou i vi- 
sevèrsa pa haña lugá riba e 
buelonan regular aki, loke 
hopi hende ta lamentá, kon- 
siderando ku tin dos kom- 
pania di aviashon, EZ Air i 
Dividivi Airlines, ta sirbi e 
isla aki. 
Di akuerdo ku infor- 
mashon na disposishon di 
BONERIANO, e situashon 
aktual tin di aber entre otro 
ku e echo ku fakansi es- 


kolar a kaba kuminsá. Pero 
ya promé ku esaki kaba 
buelonan na ámbos kompa- 
nia tabata yen. 
Naturalmente 
e 
situ- 
ashon aki ta bon pa e dos 
kompanianan di aviashon, 
ku ta bula ku avionnan yen, 
pero di otro banda e situ- 
ashon aki ta hopi fastioso 
pa hendenan ku mester bi- 
aha ku urgensia i ku no ta- 
batin tempu pa a buk adel- 
antá. 
Segun fuentenan di e 
korant aki, tin hopi hende 
ku kier a biaha for di Kòr- 
sou pa Boneiru pa asistí 
na entiero di hendenan ku 


a fayesé, pero di ningun 
manera nan no por a haña 
lugá, komo ku tur kos ta- 
bata yen. 
Mas i mas por ripará 
tambe ku ta keda posponé 
fecha entiero sperando ku 
famianan por haña kupo pa 
biaha entre e islanan. 
Hopi hende, komentan- 
do e asuntu aki, ta haña ku 
e dos kompanianan di avi- 
ashon aki ta hasiendo mu- 
chu tiki esfuerso pa aliviá 
e problema ku tin. Nan ta 
haña ku e dos kompanianan 
aki lo por hasi palabrashon 
ku otro pa, si mira ku e de- 
manda ta algu, pa por pone 


buelonan èkstra. 
Tin hende ku ta desa- 
puntá den spesialmente EZ 
Air, ku a presentá i profilá 
su mes komo un kompania 
boneriano den pasado, pero 


Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 


Difísil pa haña lugá riba EZ Air i Dividivi 
BUELONAN FOR I PA 
BONEIRU YEN 


Problema ku niun gobernante 
por solushoná 


ku e aña aki a kue su ka- 
minda bai operá for di Kòr- 
sou, lubidando na unda el a 
kuminsá. 
Meskos a sosodé ku Bo- 
nairExel, despues DAE. 


kos ta keda na palabra òf 
riba papel, pero den prák- 
tika nada ta sosodé. E por 
ta zona chistoso, pero ni un 
solushon pa e burikunan 
ya pa mas ku 15 pa 20 aña 
ta papiando pa yega na un 
solushon. Awe na 2022 tur 
buriku ta pa nan kuenta, ku 
tur e konsekuensianan den 
tráfiko. 
A bin ku plan pa traha 
lugá pa stashoná kaminda 
ántes tabata Garashi Ford, 
te dia di awe nada a sosodé. 
Ya pa algun aña ta papia di 
posibel drecha e área dilanti 
di Stadion i krea un manera 
fásil i kómodo pa e hende 
kana di dilanti Stadion bai 
e área di sentro di siudat. Te 
awe 2022, e situashon no ta 
meskos, sino el a bira pió. 
Kada bes ta papia di tin 
un plan, òf ta studiando un 
posibel solushon. Ta pa- 
labranan ku ta ripití, sin re- 
sultado. 

Reﬂ ekshon di Siman 


E SEKRETO DI FORSA INTERIOR 
“No preokupá pa nada; ma den tur kos, pa medio 
di orashon i súplika ku gradisimentu, laga boso 
petishonnan ta konosí dilanti di Dios. I e pas di 
Dios, ku ta surpasá tur komprendementu, lo warda 
boso kurason i boso mente den Cristo Jesus.” Fili- 
pensenan 4:6-7(BS) 


Awe nos ta bai mira 3 punto klave ku nos por saka for 
di e versíkulonan potente akí. E tema di e versíkulo- 
nan ta preokupashon i kon pa vens’é! Ta ora nos ta 
laga un situashon, suseso o un problema keda mo- 
lestiá nos den nos mente te na e punto ku nos ta bira 
nervioso o anshá i ta sinti ku no tin salida. Pero awe 
nos ke bisa bo ku tin speransa pa esun ku no ke laga 
su situashonnan baha su ánimo i hib’é te na punto di 
desesperashon. Un persona asina sa kiko ta e sekre- 
to di forsa interior. E mandamentu: No preokupá pa 
nada. Preokupashon ta ora ku e pensamentu ta okupá 
nos mente sin ke laga nos trankil. Kada ratu nos ta 
haña nos ku e ‘situashon’ na nos mente. Ta manera ku 
e pensamentu no ke laga nos lòs. 
-E prosedura: Kambia preokupashon den orashon. 
Trese e situashon dilanti di Señor den orashon. Pidi pa 
kada nesesidat i keda mantené kontakto konstante ku 
Señor den orashon. Tin un kurason agradesido i keda 
espektante pa e salida ku Dios ta bai trese. 
-E resultado: E pas di Dios lo warda bo mente i bo 
kurason. ‘Warda’ ta duna e idea di un sòldá òf polis 
pará kla pa protehá. Mente i kurason ta inﬂ uensiá 
otro pa bon òf pa malu. P.e. Mente preokupá ta trese 
kurason anshá i kara yen di strès. Mente ku konfi ansa 
den Dios ta trese un kurason na pas i un kara relahá i 
felis. Mi ta animá bo pa kambia bo Preokupashon den 
Orashon! Miralda Paula-Frans 


Produkshon PGM 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Programanan di Bonaire.tv 
TELBO kanal 70 
Flamingo TV kanal 23 

12.00 Aktualidat: 
Nina den Heyer 
13.00 Aki Boneiru: 
IASO TEA 
14.00 Herensia Aruba: 
Arturo (Tuyo) Werleman 
15.00 Sitionan Marká: 
Krusnan di Boneiru 
16.00 Herensia Aruba: 
Anna Maria Cornelis 
17.00 Aki Boneiru: 
Kanto Krioyo Hubenil 2018 
18.00 Herensia: 
Ignacia Monica Bernabela (Sur Virginia) 
19.30 Puerto Latino: 
Luis Zárraga 
20.00 Herensia: 
Hein van Maarschalkerwaart 
21.00 Aki Boneiru: 
Alexandra van Huffelen 
22.00 Herensia: 
Harry Evertsz & Teresa Janga 
23.00 BAPA: 
Frans Booi (Pintura)- 
Jay Haviser (Arkelogia) 


GRADISIMENTU I INVITASHON 
Yunan i demas famia di defuntu 
Marcolina Adelina 
Emerenciana-Sint Jago 
mihó konosi komo Lina di 
dft Shon Manchi 


kier a gradisi un i tur ku a kompañá- 
nan na ora di morto i entiero, tur ku a manda krans, 
flor, menahenan riba facebook i via whatsapp. 
Boso atenshon tabata un gran konsuelo pa nos. 
Nos ta invitá na 1 santu sakrifisio di misa pa 
deskanso di alma di nos kerida defuntu, mañan, 
djabierne 31 desember pa 7’or anochi na misa 
San Bernardo na Playa. 


Aseptá esaki komo un invitashon personal. 


OPORTUNIDAT DI TRABOU 


Bonaire Communication Services N.V. ta ofresé oportunidat 
di trabou na un persona, sea maskulino òf femenino, pa hasi trabou di kompaginashon 
(layout) di korant BONERIANO. Preferibel ku eksperensia den proramanan di Indesign, 
Word i Photoshop. Òf a lo ménos un persona ku ta sinti ku e por siña e trabou aki 
den tempu rápido. 


Ademas ta ofresé e persona aki e opshon pa siña traha ku kámara i pa edit 
programanan simpel pa televishon. 


Por manda karta di solisitut na avisobon@gmail.com 


KRALENDIJK - Tur 
hende ku ta biaha pa Bonei- 
ru i no ta biba na Boneiru 
mester paga un Visitor En- 
try Tax na yegada na Bonei- 
ru. E Visitor Entry Tax akí, 
o sea Boneiru su impuesto 
di turista, a drenta na vigor 
dia 1 di yüli último. 
Bishitantenan di 12 aña 
i mas chikitu i habitantenan 
di e anterior Antia Hulan- 
des ta paga 10 US dòler pa 
bishita. Tur otro bishitante 
di 13 aña bai ariba tin ku 
paga 75 US dòler. Habi- 
tantenan di Boneiru no tin 
mester di paga e Visitor En- 
try Tax. 


Sédula bálido 
Ora ku bo ta biaha pa 
Boneiru for di un di e isla- 
nan di e anterior Antia Hu- 
landes (Aruba, Korsou, Sint 
Maarten, Sint Eustatius i 
Saba), bo ta paga un Visitor 
Entry Tax di 10 US dòler pa 
kada bishita na Boneiru. E 
ora ei bo tin ku komprobá sí 
ku un sédula bálido ku bo ta 
biba na un di e islanan akí. 
Paga tinu, kopia di bo 
sédula no ta sufi siente. Bo 
mester tin bo sédula ofi sial 
huntu ku bo. Evitá tempu 
di warda na aeropuerto i 
bai promé ku bo biaha pa 
Boneiru riba e wèpsait bo- 


naireisland.com klek den e 
menú riba Entry Tax i re- 
gistrá i paga e Visitor En- 
try Tax promé ku bo biaha. 
Una bes ku bo a registrá i 
paga, bo ta risibí un QR- 
code personal via email ku 
kua na bo yegada solamente 
un kontròl tin ku tuma lugá. 


Pago na yegada 
Por paga na yegada na 
aeropuerto tambe. Por hasi 
esaki ku diferente karchi, 
manera creditcard, karchi 
di bankomátiko i e mae- 


Pa bishitantenan di e islanan ruman 
Boneiru ta introdusí un Visitor Entry 
Tax di 10 US dòler 


stro-card. No por paga ku 
sèn kèsh. 
Bishitantenan ku ta yega 
Boneiru ku boto òf yate 
tambe tin ku paga e Visi- 
tor Entry Tax. Bo ta deseá 
mas informashon tokante 
e Visitor Entry Tax? Bai 
riba bonaireisland.com òf 
manda un email na market- 
ing@tourismbonaire.com 
Esaki ta un komunikado pa 
prensa di Entidat Públiko 
Boneiru den kolaborashon 
ku Tourism Corporation 
Bonaire. 


Riba e foto por mira e 
bòrchi na yegada na Bo- 
naire International Air- 
port relashoná ku e Visi- 
tor Entry Tax. 

KRALENDIJK 
– 
E 
bario di Lagun a bira un 
fi èrnu 
pa 
habitantenan, 
danki na molèster di huma, 
holó i insekto, dor di Land- 
fi ll. Gezaghebber Edison 
Rijna ta spanta momentu 
ku el a mira e video den 
kua diferente bonerianonan 
ta papia tokante e situashon 
inhumano. 
Den 
un 
publikashon 
publiká pa Ret Karibense, 
skirbí pa Marit Severijnse, 
ta bini dilanti ku diferente 
hende entre tantu ta usa 
remedi, ta biba ku porta i 
bentana 
konstantemente 
será, praktiká agrikultura 
no por mas i keda kas no ta 
agradabel mas. Mayornan 
ta bisa ku nan no ke mas pa 
nan yunan hungá den kurá. 


“Mi a spanta” 
Gezaghebber Rijna ta 
reakshoná den un entre- 
vista. Ku e problema kua- 
ter luna despues ainda no 
ta solushoná, ta bini dor 
di skarsedat di ámtenar. E 
ta paga kandela, na lugá di 
bini ku algu konkreto. 
Riba pregunta di Ret Ka- 
ribense ku e tambe a mira 
e video di e habitantenan 
di Lagun di loke pa nan ta 
biba den fi èrnu i kiko e ta 
pensa komo e promé man- 
datario di Boneiru e ora ei, 


gezaghebber Rijna ta kon- 
testá: Keré mi, mi a spanta 
di e impreshon ku mi a haña 
di e video i mi ke pa esaki 
ta solushoná mas lihé po- 
sibel i mas mihó. Pa esaki 
komo munisipio nos tin un 
responsabilidat i realmente 
nos mester bai atendé.” 
Ret Karibense: “Bo a 
spanta, kiko realmente abo 
komo gezaghebber no sa. 
Rijna: “Mi ta haña lástima 
ku no a mira e urgensia mas 
promé i ku nos aparato no a 
atendé esaki manera mester 
ta. E echonan ku awor mi 
tin, ta bisá mi ku ta sola- 
mente un telefòn a drenta 
i un keho ofi sial tokante 
huma. Esaki mi mester bai 
investigá, pero kasimente 
mi no por imaginá mi mes.” 


Reto 
Te asta tin un komishon 
di habitante pa e molèster. 
Ku esaki por ta posibel 
ku ainda no a solushoná e 
problema. Mas polítiko na 
Boneiru pa hopi aña sa di 
esaki, diferente habitante ta 
bisa. 
Gezaghebber 
Rijna: 
"Mira, un keho, un peti- 
shon, kiko ku ta, sí algun 
asina drenta serka polítika, 
polítika tampoko no sa kon 
e ta sintá den otro, pues e 
ta bai na e departamento. 


Momentu ku un keho asina 
drenta serka Direktorado 
di Supervishon di Manten- 
shon di Lei, ta stipulá esaki 
formal. Despues e ta bai 
Direktorado di Desaroyo 
Espasial, kaminda eksper- 
tonan por ehèmpel por bisa 
ku mester laga investigá e 
huma.” 
“Mi ta sali for di e punto 
di bista ku a hasi tipo di 
petishonnan asina i ku e ta 
pegá na e departamenton- 
an. E ta un reto ku awor nos 
tin kapasidat i forsa di ehe- 
kushon limitá i ku ta e de- 
partamentonan aki ta paga e 
tipo di kandelanan asina, na 
lugá di bini ku algu struk- 
tural. Pasobra naturalmente 
ta trata di bienestar di salú 
di habitantenan. E ora ei e 
ta resultá riba un stapel.” 
“Sí, e ta importante. 
Pero paga kandela, asina 
ta bai tur dia serka e depar- 
tamentonan. Tur dia ta un 
reto. No pensa ku nos por 
haña e mundu perfekto aki 
nan. Pero yega asina leu na 
e forsa di ehekushon ku e 
tipo di kosnan asina ta bira 
ménos, a hasi esfuerso. E 
ora ei nos ta haña yudansa 
di entre otro Hulanda pa 
mehorá i reforsá e forsa di 
ehekushon. Pero esaki na 
mi opinion, ta dura muchu 
largu. Esaki bo no por hasi 
tampoko den un dos pa tres 
dia.” 
"Aktualmente nan ta 
atendiendo ku e investi- 
gashon di TNO. Mi sa ku 
den pasado Brantwer a hasi 
mas midimentu. A duná mi 
di konosé ku e no ta dañino. 
Mi a mira e video i mi ta 
hasi trabou di esaki.” 


Kalidat di bida malu 
Ounke segun gezagheb- 
ber ta solamente un keho 
ofi sial tin serka gobièrnu, 
SELIBON ya pa hopi 
tempu ta na altura di e pro- 
blema. Te asta a lanta un 
komishon di bario i aña 
pasá nan a akudí na Om- 
budsman Nashonal. Na mei 
ainda nan tabatin komber- 
sashon ku diputado James 


Kroon. 
Diputado Kroon a duna 
di konosé ku ta reglando un 
otro parsela pa kimamentu 
di sushi, pero habitantenan 
ainda no tin un idea riba 
kua término esaki lo bai 
sosodé. Entre tantu dianan 
largu tras di otro, 12 ora pa 
dia, ta kima sushi. 
Trasladá e kimamentu di 
sushi, segun habitante John 
Janga, ainda no a solushoná 
tur problema. Sigur e por 
yuda, pero e no ta sufi si- 
ente. E holó stinki den kas 
ta keda i ku tur insekto ku 
e ta trese kuné. E landfi ll ta 
sòru pa un kalidat di bida 
malu pa tur habitante den 
besindario. 


Bon investigashon 
Ret Karibense: “Diputa- 
do Kroon a komprometé pa 
buska un lokalidat nobo pa 
kimamentu di sushi. Hopi 
konkreto, ainda nada a so- 
sodé. Riba kua término ha- 
bitantenan por bai kuminsá 
mira kambio.” 
Gezaghebber Rijna: “Mi 
mester bai profundisá den 
esaki. Bo mester kompro- 
ndé ku sí bo bisa algu, e 
no ta sosodé di awe pa ma- 
ñan. Esaki no ta asina fásil 
pa muda un edifi sio, e ta 
un prosesadó di sushi i no 
por hasi esaki asina asina. 
Promé ku bo tin un tereno, 
ban bolbe instalá, despues 
bolbe kima, e ora ei bo ta 
algun luna mas aleu. Bo- 
neiru ta mustra grandi, pero 
esaki no ta asina. E depósi- 
to di sushi ta krese i nos 


tin hopi área di naturalesa. 
Pues no ta asina asina bisa 
ku nos ta pon’é ei nan, real- 
mente bo mester hasi bon 
investigashon.” 
Ret Karibense: “Nunka 
anterior a mira pa otro sitio 
pa depositá sushi.” Rijna: 
“Nò, segun mi nò. Den e 
rapòrt sí a proponé pa un 
otro sitio. Promé ku mi ta- 
bata gezaghebber, mi taba- 
tin un negoshi di resiklahe. 
E tempu ei a hiba kom- 
bersashon ku Den Haag 
pa elaborá sushi di un otro 
manera. Pero ya, e ta un 
proyekto grandi. Di esaki 
nunka mas mi a tende algu. 
Pues mi ta pensa ku e plan- 
nan nunka mas a sigui, òf ta 
pará.” 


Solushon mas pronto 
posibel 
Ret Karibense: “Kiko 
bo a bisa e habitantenan ku 
tin molèster.” Rijna: “Ku 
mi a spanta i lo bai hasi tur 
mi esfuerso pa hasi algu pa 
solushoná esaki mas pronto 
posibel.” 
Ret Karibense: “Esaki 
ta un komprometementu pa 
solushoná e problemanan 
rònt di molèster di huma, 
holó stinki i insekto, mas 
pronto posibel.” 
Rijna: “Sí esaki mes- 
ter, pasobra esaki no por 
ku bida di hende, mucha, 
no por ta asina ku nan tin 
molèster di esaki. Esaki ta 
keda solushoná. E lo no bai 
sosodé kisas di awe pa ma- 
ñan, pero sí mi ta bai duna 
atenshon pa e sosodé.” 


Habitantenan di Lagun ta sklama 
Biba liber di holó stinki i huma 

KRALENDIJK – Ku 
supsidio di Union Oropeo 
ta bai reforsá protekshon 
di naturalesa i turismo du- 
radero na Boneiru. Bahia di 
Lac ta un atrakshon grandi 
pa turismo ku por ta or- 
guyoso di tin un variashon 
amplio di habitat koriendo 
di ref di koral na rant di e 
boka, te na kama ekstenso 
di yerba di laman, te na e 
mondi mas grandi di palu 
di mangel den region di Ka- 
ribe Hulandes. 
E área akí ta e sitio pa 
un seri di aktividat nobo pa 
restorá habitatnan marino 
importante den kuadro di 
un proyekto ku STINAPA 
ta bai realisá ku fondo di 
parti RESEMBID na rason 
di 792,480 euro. STINAPA 
i e programa pa resiliensia, 
energia duradero i biodi- 
versidat marino, RESEM- 
BID, a fi rma e akuerdo pa 
supsidiá e proyekto djaluna 
13 di yüni. 


Esfuerso duradero 
RESEMBID ta traha ku 
fondo di Union Oropeo i 
ta implementá pa ‘Exper- 
tise France’, e agensia di 
desaroyo di koperashon di 
Gobièrnu di Fransia. E ta 
sostené esfuersonan du- 
radero humano den 12 pais 
i teritorio karibense, Aruba, 
Anguilla, Boneiru, Brit- 
ish Virgin Islands, Islanan 
Cayman, Kòrsou, Mon- 


serrat, Saba, Statia, Saint 
Barthélemy, Sint Maarten i 
Islanan Turks i Caicos. 
“Bahia di Lac ta un eko- 
sistema sumamente impor- 
tante. E ta un lugá di refu- 
gio pa para migratorio, ta 
funshoná komo un krèsh 
pa piská i turtuga i ta un 
atrakshon turístiko grandi 
riba e isla,” Judith Raming, 
manager di Parke Nashonal 
Marino Boneiru, a bisa. Ku 
e proyekto akí e kapasidat 
di personal di e parke lo 
krese. 
Ku e sosten di RESEM- 
BID, nos rangernan di 
parke lo haña oportunidat 
pa bai ehekutá na forma 
mihó e mantenshon di e 
legislashon di naturalesa. 
Nos tim ta ansioso pa bai 
traha na un futuro mas du- 
radero pa Lac, Raming a 
deklará. 


Finansiamentu 
duradero 
E proyekto bou di e tí- 
tulo ‘‘Realisá un Ekonomia 
Blou na Boneiru: Restoran- 
do Biodiversidat Marino i 
Promoviendo Rekreo Du- 
radero den Bahia di Lac’, 
tin sinku meta prinsipal. re- 
storá habitatnan marino im- 
portante, promové rekreo 
duradero, realisá kumpli- 
mentu ku legislashon di 
naturalesa, monitoreá kali- 
dat di awa i sigurá fi nansia- 
mentu duradero. 


Nos ta hopi ansioso pa 
kolaborá ku STINAPA den 
kuadro di e proyekto im- 
portante i grandi aki, inklu- 
so un variedat di aktividat 
di restorashon integrá pa e 
habidat úniko i kompleho 
di Lac, Francesca Virdis, 
hefe di empleado di o- 
perashon di Reef Renewal 
Foundation Bonaire, a bisa. 
Komunikashon i kompro- 
metementu di partnernan 
lo bira importante pa ék- 
sito i fi nalmente sigurá ku 
naturalesa i komunidat tur 
dos lo benefi siá na término 
largu, Fabian Mckinnon, 
direktor di programa na 
RESEMBID, a bisa. 
Ta kasi un tremendo 
koinsidensia ku a fi nalisá 
e akuerdo di RESEMBID 
ku STINAPA djis algun dia 
despues di selebrashon di 
Dia Mundial di Oséano di e 
aña akí, di kua e tema taba- 
ta ‘Revitalisashon: Akshon 
Kolektivo pa Oséano’. E 
trabou ku STINAPA lo bai 
hasi pa restorá e habitatnan 
marino asina importante 
ta un ehèmpel fenomenal 
di e akshon kolektivo akí. 
RESEMBID ta realmente 
konmové pa tantu fi nansiá 
e trabou akí komo pa duna 
sosten tékniko ku lo sigurá 
ku esaki lo ta un proyekto 
duradero ku ta benefi siá e 
pueblo di Boneiru pa aña- 
nan pa bini. 


Oportunidat 
interesante 
Diputadonan 
James 
Kroon, Hennyson Thiel- 
man i Gezaghèber Rijna, a 
duna inisio na e proyekto, 
ku ta trese kuné un seri di 
oportunidat interesante pa 
mehorá e salubridat i e re- 
siliensia di Bahia di Lac i 
tambe promové rekreo du- 
radero. 
E proyekto ta inkluí 
restorashon di yerba di la- 
man i di koral, alsa sosten 
na e parke ku mas presen- 
sia i kampaña edukashonal 
i tambe un estudio di im- 
pakto riba medioambiente 


relashoná ku kobamentu di 
santu for di e bahia. 


Menasa 
“Preshon riba hende i 
medioambiente 
lo 
sigui 
subi rònt Boneiru. Bahia 
di Lac lo bai su mes kon- 
frontá ku nivelnan sin pre- 
sedente di menasa dor di 
uso pa rekreo i efektonan di 
kambio di klima ku ta subi 
regularmente, manera e 
ﬂ uho entrante di sargasum i 
e deterioro di kondishon di 
awa. Inisiativanan manera e 
programa di RESEMBID ta 
duna e hèrmèntnan nesesa- 
rio pa krea kapasidat lokal i 
desaroyá resiliensia mehorá 
pa e área natural importante 
akí. Mi ta sumamente kon- 
tentu ku e programa di RE- 
SEMBID a duna supsidio 


na STINAPA pa ehekutá 
e proyekto akí pa e Bahia 
di Lac”, segun diputado 
Kroon. 
Diputado Thielman a 
trese dilanti: “Esaki ta un 
proyekto 
importante 
pa 
e desaroyo duradero di 
nos isla. Aki nos ta mira 
kon naturalesa i desa- 
royo ekonómiko por kana 
huntu man den man. Mi ta 
sumamente gradesido na e 
programa di RESEMBID 
pa e kontribushon fi nan- 
siero, pero tambe na STI- 
NAPA pa nan vishon pa 
trese naturalesa ku desa- 
royo ekonómiko duradero 
huntu”.Sigui STINAPA su 
páginanan di medionan so- 
sial pa informashon perió- 
diko nobo tokante e desa- 
royo di e proyekto. 


Ku supsidio di Union Europeo 
Reforsá protekshon naturalesa 

KRALENDIJK -- James 
Finies, presidente di Nos 
ke Boneiru bèk (NKBB) 
i Davika Bissessar, presi- 
dente di Bonaire Human 
Rights Organization, tabata 
na Paramaribo, Sürnam, 
en konekshon ku e di 43 
konferensia hefe di estado 
di CARICOM di 3 pa 5 di 
yüli, ku nan vishon di inte- 
grashon Karibense i repa- 
rashon. Esaki tabata den 
kuadro pa buska solidaridat 
i sosten pa e trayektoria di 
pone Boneiru bèk riba li- 
sta di Nashonnan Uní i pa 


konsientisá riba situashon 
di apartheid ku Boneiru ta 
eksperensiando despues di 
e aneksashon ilegal dor di 
Hulanda 10 òktober 2010, 
na momento di e disolu- 
shon di Antia Hulandes. 
NKBB por mira bèk riba 
un mishon hopi eksitoso 
di 
konsientisashon 
debí 
na reunionnan, komber- 
sashonnan i diskushonnan 
importante, ku sekretario 
general di Nashonnan Uní, 
sekretario general di CAR- 
ICOM, presidentenan, pro- 
mé ministernan i lidernan 


di e komunidat Karibense. 
Tabatin e oportunidat pa 
entregá e rapòrt rekonosé 
pa Nashonnan Uní fi nansiá 
dor di e pueblo Boneriano 
‘Investigashon di sufi siensa 
di propio gobernashon den 
konformidat ku normanan 
internashonalmente 
reko- 
nosé: pais Bonaire’, ku a 
konkluí ku e situashon ta 
defi siente na tur norma i 
midí di gobernashon de- 
mokrátiko. 
Ademas NKBB a kom- 
partí e situashon represivo 
kolonial di islanan ruman 
Aruba, Kòrsou, St Maarten, 
Saba i St. Eustatius, na e 
plataforma 
internashonal 
akí. 
A topa i papia ku presi- 
dente di Sürnam i presi- 
dente di CARICOM, Chan 
Santokhi i ku e presidente 
saliente di CARICOM i 
promé minister di Belize, 
Johnny Briceno, presiden- 
te di Guyana, Irfaan Ali, 
promé minister, Mia Mot- 
tley, di Barbados, promé 
minister di St Vincent & 
Grenadines, Ralph Gon- 
calves, 
promé 
minister 
nobo i hóben di Grenada, 
Dickon Mitchell i hopi otro 
lider mas kaminda nan tur 
a prometé solidaridat i sos- 
ten na NKBB.Un momento 
históriko u di orguyo ta- 
bata e momento pa BKBB 
i e pueblo Boneriano tabata 
ora a haña e oportunidat 
pa papia i entregá e rapòrt 
‘Investigashon di propio 
gobernashon di Boneiru’ 
na Antonio Gutteres, sek- 
retario general di Nashon- 
nan Uní. NKBB ta felisitá 
e pue-blo di Bonaire ku a 
kere den e organisashon i ta 
kontinuá sosteniendo, ku e 
stap grandi akí padilanti di- 
rekshon di e trayektoria di 
pone Boneiru bèk riba lista 
di teritorionan sin propio 
gobernashon di Nashonnan 
Uní. 


Asistiendo na konferensia hefe di estado CARICOM 
Nos ke Boneiru bèk 
buskando sosten 

Kandela 
Mi ke kuminsá na referí na 
un kandela ku a surgi djamars 
último banda di e edifisio di Bo- 
naire Communication Services 
N.V. (Extra/Boneriano). Un kan- 
dela di yerba i mata seku riba e 
tereno banda di nos edifisio. Un 
kandela, pa straño ku por zona, 
na un momentu basta apropiá, 
kaminda mi ta mustrando i keda 
mustra kon vulnerabel e kolek- 
shonnan di FuHiKuBo ta. 
Pa ta eksakto, e kònteiner 
na unda e kandela a surgi ta 
kontené materialnan balioso, 
manera buki, dokumento i al- 
gun kolekshon di papel pa kua 
nos no tin otro lugá pa deponé. 
Tambe hopi artefakto ku balor 
históriko-kultural. 
Un tiki mas leu ku e kandela, 
pero tambe den zona di peliger, 
tin henter e memoria oudiovisu- 
al di FuHiKuBo. Pues nos NAS- 
nan, pero tambe hopi kaha di 
archivo yen di material, papel, 
ku un kandela ta destruí den un 
fregá di awa. 
No ta pòrnada mi tin añanan 
kaba ta trata na mustra gobièr- 
nu i instansianan gubernamen- 
tal riba e peliger ku nos (Bo- 
neiru!) ta kore di pèrdè henter 
nos memoria intangibel. Niun 
diputado, niun mandatario, tam- 


poko e diputado aktual, ta tuma 
e asuntunan aki na serio. OCW 
tampoko. Hende ta bini for di 
Hulanda, bai bèk bou di impre- 
shon, ku yen di promesa, pero 
a lo largu tur kos ta resultá na 
aros i koko. 
Kiko ta kosta pa gobièrnu 
lokal i gobièrnu di Reino traha 
un edifisio chikitu ideal na un 
sitio sigur i ku tur protekshon 
nesesario. Na momentu ku fi- 
nalmente un desishon kai kisas 
ta lat. Nos kolekshon lo no t’ei 
mas. 


Museo 
E último añanan aki kada 
bes ku tin ‘Dia di Museo’ ta 
aserká FuHiKuBo pa partisipá. 
Motibu ta ku FuHiKuBo tin un 
kolekshon relativamente grandi 
di artefakto históriko-kultural. 
Asta un kaha di òrgel (Amistad) 
tin bou di su maneho. 
E 
kolekshon 
aki 
no 
ta 
eksponé, pasobra no tin lugá 
pa hasi esaki. Nan ta wardá aki 
i aya, den edfisio di Extra, den 
mangasina na Hato, den kòn- 
teiner banda di Extra/BONERI- 
ANO, den edifisio di Bonaire 
Communication Services N.V., 
asta na mi kas. 
Komo ku nan ta asina hopi, 
anto no tin lugá pa warda, mi a 


kuminsá parti algun artefakto pa 
hendenan ku mi ta sigur ku lo 
apresiá nan. No tin otro alterna- 
tiva. 
E kolekshon museológiko 
di FuHiKuBo a surgi atraves di 
hopi aña. Pa kuminsá na mi kas 
maternal. Despues ku mi mama 
a muri na 1999 el a laga basta 
kos antiguo atras: mashin di 
kose di ántes, aparato pa pisa 
komestibel (pesa) di su tienda, 
midínan pa líkido manera zeta 
dushi (yoshii, mushi etc) i hari- 
ña/maishi (kana, pinchi etc.) E 
midínan di líkido ta trahá pa ble- 
keronan di ántes, manera Doei 
Wijman. 
Pero hopi tempu promé kaba 
mi a kuminsá kolekshon di ar- 
tefakto di ántes. Hèrmèntnan di 
ántes, piedra i artefaktonan ku 
mi ta haña den mondi durante 
kaminata, instrumèntnan musi- 
kal, diferente piedra di mula ku 
nan manga, anker pa buriku, 
tinashi i poron, kama trahá pa 
skreinwèrkernan 
di 
ántes... 
Boso no por imaginá. 


Kuater ehèmpel 
Kon mi ta haña artefakto? Mi 
ta duna kuater ehèmpel, djis pa 
haña un bista. E ehèmpelnan 
aki ta ilustrativo tambe pa e sto- 
ria ku tin tras di nos kolekshon 
museológiko. 
Un dia Ivan Wilson ku mi a 
hasi entrevista ku un señora 
boneriano na Kòrsou. E señora 
aki, di fam Rijna, tabata riba no- 
benta aña kaba. El a konta den 
Herensia tokante su mama ku 
tabata kosedó di paña. E taba- 
tin un mashin di kose portátil ku 
kua e tabata bai kas di hende 
pa kose kortina. 
E señora a splika ku el a lanta 
haña su mama ku e mashin aki. 
Kòrda ku e mes tabatin kaba 


riba 90 aña tempu ku nos a 
entrevist’é mas ku 10 aña pasá. 
Kier men e mashin aki mester 
tin awor mas ku 110 aña kaba. 
El a insistí pa nos a bai Boneiru 
ku e mashin i nos a hasié tam- 
be. 
Fransisca (Panchita) Bart 
tabata un señora markante di 
Rincon. El a yega di kòrta sen- 
tebibu i na su kas, pegá ku Roi 
di Dada, e tabatin dos kaha di 
palu ku sentebibu kushiná. E ta- 
bata sigur ku un dia komèrsio di 
sentebibu lo bini bèk i ku e por a 
bende nan. 
Panchita a muri sin ku por 
a eksportá e dos kahanan di 
sentebibu. Despues di su mor- 
to Efrain Frans (Bakker) a bin 
biba na su kas. El a bende nan. 
Mangasina di Rei a kumpra un i 
ami a kumpra e otro. Tin hende 
ku ta loko pa kumpr’é pa hopi 
plaka, pero mi no ta bende, pa- 
sobra ta parti di nos patrimonio 
tangibel. 
Dr. Ank Klomp a investigá 
historia di polítika di Boneiru. 
Komo proyekto adishonal el a 
studia e ‘kas boneriano’. Du- 
rante e añanan ku el a keda na 
Boneiru el e kolekshoná foto i 
artefakto di e isla aki. Dos ar- 
tefakto interesante tabata un 
karkó komo instrumènt musi- 
kal i tambe un beku. Na sierto 
momentu el a haña ku e arte- 
faktonan aki mester a bini bèk 
Boneiru. Ria Heitkönig a trese 
nan Boneiru. Nan ta den nos 
kolekshon. 


Edukashon 
FuHiKuBo kasi for di su lan- 
tamentu a pone komo meta 
edukashon di tantu nos hende- 
nan mes komo esnan ku ta bin 
biba aki den nos historia, kultura 
i naturalesa. Nos a trata di hasi 


SI NO PLANTA 
NO TIN KOSECHA(9) 


Pa: Bòi Antoin 
Mi ta preokupá. Hopi preokupá! Preokupá pa e forma kon spesial- 
mente gobernante i ámtenarnan, pero tambe nos mes, ta atendé, 
òf no ta atendé, ku nos patrimonio kultural-históriko. Nos patrimo- 
nio kultural-históriko ta bayendo pèrdí. Den un seri di artíkulo, ku 
ta sali tres bes pa siman, lo mi bai trata na konbensé boso kiko mi 
kier men. 

esaki atrabes di desénas kurso 
di historia, despues ampliá ku 
kultura i naturalesa. 
Historia, kultura i naturalesa 
tin konekshon fuerte i estrecho 
ku otro. Pa mi nan ta tres pie- 
dra di fogon. Bo no por papia 
di un sin toka e otro. No tin si- 
madan sin kosecha, pero pa 
tin kosecha mester tin áwas- 
eru. E boneriano tabatin mester 
di bara i piedra di naturalesa 
pa traha kas. Kinichi pa boto. 
Santu i granson di laman pa 
meskla ku sèmènt. Asina por 
sigui bai.... FuHiKuBo no tin un 
modelo pa gana plaka, un ‘ver- 
dienmodel’, manera sabínan ta 
bisa. Nos no por bai kobra un 
hóben studiante pa konsultá 
nos materialnan. Nos no por 
kobr’é asistensia pa yega na in- 
formashon. E úniko modelo ku 
mi por a pensa pa generá algu 
di plaka pa FuHiKuBo, pa yuda 
kubri nos gastunan, tabata di 
organisá kaminata den natura- 
lesa i nos kursonan. Nada mas. 
Importante ta ku di otro banda 
nos a logra informá, eduká i 
konsientisá nos hendenan riba 
historia, kultura i naturalesa. 


Atraves di añanan, for di ma- 
soménos 2003, FuHiKuBo a 
organisá desénas di kurso, en- 
trenamenu, charla etc. Tokante 
historia, kultura i historia. Hopi 
interes di parti hulandes oropeo 
tambe pa e tipo di aktividatnan 
aki. 


Kontakto 
FuHiKuBo no ta traha riba su 
so. Nos tin akuerdonan di ko- 
perashon ku diferente instan- 
sia na nivel lokal i di Reino. Por 
ehèmpel ku NAAM, Biblioteca 
Nacional di Aruba, Archivo Na- 
cional di Aruba, Archivo Nasho- 
nal di Kòrsou, Biblioteka Mongui 
Maduro i UNESCO. FuHiKuBo, 
despues di a pasa den un pro- 
seso difísil di selekshon, a keda 
aseptá komo miembro di e sek- 
shon di ICH (Intangible Cultural 
Heritage) di UNESCO. Nos ta 
e úniko di Boneiru. Kòrsou tin 
dos miembro di UNESCO-ICH, 
Aruba, St. Maarten, Saba i Sta- 
tia ningun. Na Boneiru nos tin 
akuerdonan di koperashon ku 
SKAL, Museo Teramar, Museo 
Mangasina di Rei, STINADA, 
Fundashon Cocari II i mas. 

BO TA BAI DI BIAHE? 


Ora bo biaha pa eksterior, pa fakansi òf negoshi, bo no ta sigurá pa gastu médiko 
via bo seguro médiko di Zorg en Jeugd CN (ZJCN). 


Pasobra, den eksterior bo seguro médiko no ta kubri: 


Pa esaki, nos ta konsehabo sera un seguro di biahe serka un agensia di seguro. 


Si inesperádamente bo mester di atenshon médiko urgente den eksterior; 
manera tratamentu di emergensia, si bo keda interná den hòspital, òf bishita na 
sala di emergensha, ZJCN por duna asistensha ku esaki. Mester tuma kontakto si 
mes ora ku ofisina di ZJCN. 


Tene kuenta ku ta konsiderá Kòrsou, Aruba, St Maarten i Hulanda Europeo komo 
eksterior. 


Bo ta deseá mas informashon? Pasa na bo ofisina di ZJCN òf manda un imeil na 
info@zorgverzekeringskantoor.nl. 


• Bishita na dòkter di kas òf botika 
• Biahe bèk den kaso di malesa 
• Repatriashon den kaso di fayesimentu 
• Ekipahe òf kosnan di balor 


KRALENDIJK -- Dja- 
sabra anochi, School of 
Performing Arts, ‘SPAB’, 
a organisá un aktividat ku a 
karga e nòmber ‘Bonerian 
Cultural Show’. 
Ta trata di un show ka- 
minda den mei ora, e studi- 
antenan di SPAB a presen- 


tá. Boi Antoin a guia Kenya 
Aulacio, kende ta presentá 
historia di Boneiru, kamin- 
da indjan, sklabitut, ﬂ amin- 
go i sòldanan ta bini dilanti. 
Na fi nal di e show, e artista 
lokal Luis Moka, ta presen- 
tá huntu ku e studiantenan 
di SPAB, nan ta kanta balia 


Tremendo presentashon 
di SPAB 


e kantika ‘Piskadó i ‘Mu- 
cha Manda’. 
E aktividat a tuma lugá 
nèt dilanti di Cuba, riba 
plenchi na Parke Wil- 
helmina.Un tremendo show 
hinka den otro ku un bon 
splikashon pa medio di 
pantaya, Kon Boneiru taba- 
ta ántes. E hóben bailadó, 
nan tabata subi esenario i 
baha pasa meimei di esnan 
presente. Dos presentashon 
tabatin e anochi. SPAB ta 
yama danki na Huub Groot 
pa e show por tabata posi- 
bel i Boi Antoin, kende a 
pèrkurá pa e parti di e his- 
toria pa por a presentá e 
anochi. Denter di poko por 
spera mas di e tipo di shon 
manera esun di wikènt 
pasa, loke por a komprondé 
di e kabesantenan. 

KRALENDIJK- 
-Otro fiesta eksitoso na 
Pietersz Arena. Djasa- 
bra pasá, tabatin e fies- 
ta ku a karga e nòmber, 
‘Ayayai an Outdoor 


Dance Affair’. Ya pa 
un temporada ta or- 
ganisá fiesta riba na 
e sitio menshoná i tin 
tur indikashon ku Bo- 
neiru tin un bon alo- 


‘Ayayai an Outdoor Dance Affair’ 
a impreshoná 


kashon pa organisá e 
tipo di fiesta, manera 
tabatin wikènt pasá. 
Agrupashon musikal 
Buleria, Payola, JC 
& Friends i algun DJ, 
a pèrkurá pa un tre- 
mendo ambiente. E 
sitio tabata karga ku 
hende, tantu e sekshon 
di VIP i esun general. 
Potrèt ta ilustrá algun 
di esnan ku tabata na e 
fiesta bailabel na Pie- 
tersz Arena. 


12 
Djaluna 11 yüli 2022 


Djasabra 9 di Yüli 2022 
11 


lvaro Real 
Den entrevista realisá pa e 
agensia de notisia Reuters, 
Papa Francisco a ofresé algun 
dato interesante tokante su 
estado di salú i tokante e 
posibilidat, semper bulando 
riba su pontifikado, di un posi- 
bel renunsia 
Papa Francisco a desmentí 
e rumornan di un renunsia na 
final di ougùstùs i tambe ku e 
tin kanser: «redunan di korte», 
el a afirmá. 
E kombersashon di Papa 
Francisco ku e vatikanista 
Philip Pullella a bai tokante dis- 


Papa Francisco: Mi no ta renunsiá 
ni mi tin malesa di kanser 


tinto temanan di aktualidat, 
entre nan e gran difikultat ku 
ya Papa Francisco tin pa 
kana. Un doló ku a lag’é 
presidí vários akto den ròlstul 
i a posponé e biahe ku aworakí 
mes e lo mester ta hasiendo na 
Repúblika Demokrátiko di 
Congo i sur di Sudán. 
Doló den rudia 
Tokante su problema den 
rudia, Papa Francisco a afirmá 
ku ta trata di un «fraktura 
chikí» ku a ser kousá ora el a 
dal un stap robes. Su ligamen- 
tunan ya tabata inflamá i e ak- 
sidente a empeorá salú di su 


rudianan maltratá. E Pontífise 
no a spesifiká fecha di e insi- 
dente. 
«Mi ta mehorando poko 
poko», Papa Francisco a bisa 
e Vatikanista, splikando ku su 
fraktura tabata sanando, yudá 
pa e terapia ku laser i magne- 
toterapia, un método basá den 
uso di medionan magnétiko. 
Sin kanser, Papa Francisco 
a sigurá 
Otro di e temanan destaká 
tabata e rumor ku nan a 
propagá despues di su operas- 
hon na yüli 2021. Nan a 
propagá e idea di ku nan a 


gun tabata ke mira un señal i a 
alimentá nan mes ku e rumor 
di un posibel renunsia. 
«Tur e koinsidensianan akí 
a laga algun persona pensa ku 
e mesun”liturgia” lo bai sosodé 
», Papa a bisa Reuters; un ref- 
erensia na Benedicto XVI ku 
a bishitá L’Aquila na 2009 i a 
rindi homenage na Celestino 
V. Tokante un renunsia den e 
momento akí, e Papa argenti- 
no a insistí: «Nunka esaki a 
pasa den mi kabes. Pa e mo- 
mento no, pa e momento no. 
En realidat!». 
Phillip Putella a puntra 
Papa Francisco si un salú de- 
likado, ora e momento yega, 
lo lag’é renunsiá dilanti un 
posibel inkapasidat pa dirigí 
Iglesia. «Nos no sa esaki. Dios 
lo bisa», e obispu di Roma a 
kontestá enigmáticamente . 


Papa Francisco 


Papa Francisco a bisa: 


“Pensa riba un mama soltero ku ta bai na Iglesia òf na 
parokia, i ta bisa e sekretario: MI KE BATISÁ MI YU, i e 
sekretario ta bis’é: “No, no por pasobra abo no ta kasá...” 
Laga nos realisá ku..e mama akí tabatin e balor pa kon- 
tinuá ku un embaraso, i kiko e ta topa kuné ? Ku un porta 
será! 
I asina, si nos sigui riba e kaminda akí i ku e aktitut akí, 
nos no ta hasiendo bon na e hendenan, na e Pueblo di Dios. 
Hesus a krea shete sakramento i ku e tipo di aktitut akí 
nos ta krea un di ocho: e sakramento di e duana pastoral! 
“QUIEN SE ACERCA A LA IGLESIA DEBE EN- 
CONTRAR PUERTAS ABIERTAS Y NO FISCALES DE 
LA FE”. 
“ Nos mester di santunan sin velo, sin sotana. 
Nos mester di santunan di jeans i sapatunan deportivo. 
Nos mester di santunan ku ta bai sine, ta skucha músika 
i ta pasa tempu ku nan amigunan. 
Nos mester di santunan ku ta pone Dios na promé lugá i 
ku ta sobresalí den Universidat. 
Nos mester di santunan ku ta buska tempu pa resa kada 
dia i sa na namorá den puresa i kastidat òf ku ta konsagrá 
nan kastidat. 
Nos mester di santunan moderno, santunan di siglo XXI 
ku un spiritualidat ku ta pas den nos tempu. 
Nos mester di santunan komprometé ku pobernan i e 
kambionan sosial nesesario. 
Nos mester di santunan ku ta biba den mundu, ta santi- 
fiká den mundu i ku no tin miedu di biba den mundu. 
Nos mester di santunan ku ta bebe Coca Cola i ta kome 
hòdòk, ku ta sùrf riba internèt, ku ta skucha iPod. 
Nos mester di santunan ku ta stima Eukaristia i ku no tin 
bèrgwensa di dal un serbes i kome pizza fin di siman ku 
amigunan. 
Nos mester di santunan ku ta gusta sine, teatro, músika, 
bailamentu, deporte. 
Nos mester di santunan sosial, abrí, normal, amigunan, 
alegre, kompañeronan. 
Nos mester di santunan ku ta de mundu i sa na saboriá e 
kosnan puru i bon di mundu, pero sin ser mundano”. 
Esakinan nos mester ta!!! 


Willemstad, Kòrsou 
E aña aki ta rekordá ku 
190 aña pasa Monseñor 
Niewindt a inougurá e di dos 
parokia na Kòrsou, esta Pa- 
rokia San Hosé, Barber. 
Pastor Luis Bolivar, di Pa- 
rokia San Hosé, Barber, i ko- 
mishon di Aktividat parokial, 
tin e honor di bolbe invitá tur 
parokiano i pueblo di Kòrsou, 
na e selebrashon en koneks- 
hon ku selebrashon di 190 aña 
di eksistensia di Parokia San 
Hosé, Barber. 
E fecha nobo lo ta, djasa- 
bra 9 di yüli 2022, 7or di 
anochi, durante di un Santu 
Sakrifisio di misa. 
Ta hasi un invitashon spe- 
shalmente na tur esnan ku a 
yega di sirbi misa di e parokia 


Selebrashon 190 aña di eksistensia 
di parokia di San Hosé, Barber 


den pasado, pa por fabor tam- 
be asistí na e selebrashon Eu- 
karístiko menshoná. 


Pastor Luis i su komishon 
ta gradisí tur pa nan presensia 


deskubrí kanser serka dje. 
Papa Francisco a sigurá ku e 
operashon tabata un «gran 
éksito» i bou di harimentu el a 
afirmá ku e rumornan akí ta 
«redunan di korte» pasobra e 
médikonan no a bis’é nada 
tokante e posibel kanser akí. 
Loke si Papa Francisco a 
realisá ta di konfirmá su idea, 
ya publiká, di no ke operá e 
rudia, ya ku den e último op- 
erashon no a pas’é nada bon 
i e anestesia general a produsí 
pe efektonan sekundario neg- 
ativo. 
Su posibel renunsia 
Un di tres tema «person- 
al» a keda inkluí den e entre- 
vista. Dia 27 di ougùstùs lo 
tuma lugá un konsistorio i e 
siguiente dia Papa Francisco 
lo bishitá L’Aguila, e lugá ka- 
minda tin Celestino V, Papa 
ku a renunsiá libremente. Al- 


Parokia San Hosé, Barber 

Awèl sí. Mirando kon aktivo AFBW 
ta, kisas Cherrel i kompañeronan 
por hasi un intento. 


No tin un animal mas maltratá 
i despresiá na Boneiru ku nos 
buriku. Nan mester di un sin- 
dikato pa defendé nan interes. 


KRALENDIJK 
– 
(Novèmber 2007) Un par 
di kampaña no ta resolvé 
e problemátika di abusu 
seksual di mucha. Mester 
ataká e problema aki di 
bèrdat. Esei ta e reto pa e 
hende i instansianan ku ke 
bai traha riba e problemá- 
tika aki, segun Riet Sealy, 
direktor di SEBIKI. Segun 
sra. Riet Sealy, e klima 
seksual na kas ta enserá 
aktitut di mayornan i komu- 
nikashon tokante seksuali- 
dat. E frekuensia pa papia 
riba sèks por reﬂ ehá un 
aktitut mas habrí i un klima 
seksual positivo spesial- 


mente si nan no ta papia 
negativo di sèks. 
“Hopi bia nos ta haña ku 
mayornan ku ta papia reg- 
ularmente tokante sèks, ku 
nan yu tin mas eksperensia 
riba tereno seksual, ta pro- 
tehá nan mes mas mihó, 
tin un aktitut mas positivo 
pa seksualidat i nan ta mas 
asertivo i kompetente. 
Hopi bia ta yega na e 
konklushon ku papiamentu 
tokante sèks por stimulá e 
hóben. Un otro splikashon 
– un splikashon mas lógiko 
– ta ku mayornan ku ta 
ripará ku interes seksual 
di nan yu ta krese, ta sinti 


mas nesesidat pa papia ku 
nan yu riba e tópiko ei òf ta 
haña mas pregunta di nan 
yu”, Riet Sealy a indiká. 
Ta importante, segun 
sra. Sealy, pa distinguí den 
aktitut seksual di mayor 
dos dimenshon restriktivo 
òf permisivo i positivo òf 
negativo. Un aktitut positi- 
vo tokante seksualidat úni- 
kamente ta mengua kom- 
portashon seksual, pero no 
ta mihorá kalidat di inter- 
akshonnan seksual. Aktitut 
positivo tin hopi mas efekto 
riba desaroyo seksual. 
Sealy: “Boneiru tin prob- 
lema grandi ku hóbennan 


+ 
LOKE TABATA NOTISIA 


ku ta seksualmente ak- 
tivo promé ku ora. Tambe 
tin bastante hóben abusá 
si wak e kasonan kontra 
moralidat den korte i en- 
kuesta di Ingrid Sealy, ku 
ta reportá 25 hóben di SGB 
abusá ku no a duna keho. 
Tin kantidat di hóben na 
estado i hóbennan ku kom- 
portashon 
desviante 
na 
skol, kas i riba kaya. Si nos 
ke aktua efektivo, nos mes- 
ter tene kuenta ku faktor- 
nan ku ta hunga un ròl den 
eskoho di hóben pa tene 
relashon seksual na edat 
yòn i posibilidat pa bira vík- 
tima di abusu”. 


Di 
akuerdo 
ku 
Riet 
Sealy, si nos a kere ku pa 
medio di un par di kam- 
paña ta kambia e rumbo ei, 
e ta kita e pensamentu ei 
kompletu. 
Inﬂ uensia di mayor riba 
eksperensianan 
seksual 
di nan yu ta determiná pa 
un gran parti na ki edat 
e yu ta tene relashon pa 
promé bia, nan resistensia 
pa abusu seksual i e forma 
kon nan ta desaroyá sek- 
sualmente. Inﬂ uensiá may- 
or na Boneiru no ta fásil. Si 
nos ke ataká e problema di 
bèrdat, ei nos reto ta! 


Un par di kampaña no ta resolvé problematika 
abusu seksual di mucha 


KRALENDIJK – (feb 
2007) 
TELBO, 
kompa- 
nia di telekomunikashon 
boneriano, ta kuminsá e si- 
man aki ku un kampaña di 
informashon bou dje lema 
“Skohe pa Boneiru, skohe 
pa 78”. Sentral den e kam- 
paña aki tin e pakete di ser- 
visio di telefòn selular ku 
TELBO ta ofresé den kop- 
erashon ku Digicel despues 
di 10 di febrüari awor. Te 
ku 10 di febrüari TELBO lo 
sigui ofresé su servisionan 
di telefòn selular normal 


den koperashon ku UTS. 
E kompania lokal ta reak- 
shoná asina riba un kam- 
paña ku kua UTS/Chippie a 
kuminsá djamars. 
Despues di 10 di febrüari 
awor TELBO ta pasa pa un 
ret integrá ku Digicel. Esa- 
ki ta nifi ká entre otro ku si 
un kliente ke mantené su 
number ku ta kuminsá ku 
‘78’, e mester bai buska su 
karchi di SIM na ofi sina di 
TELBO. Por haña e karchi- 
nan SIM aki grátis entrante 
djaweps 7 di febrüari entre 


8’or di mainta pa 8’or di 
anochi na e ofi sina prin- 
sipal di TELBO den Kaya 
Libertador Simon Bolivar 
na Playa. 
TELBO ta mustra ku 
énfasis riba e echo ku kada 
kliente tin e eskoho liber pa 
pasa riba e ret nobo di tele- 
fòn selular. 
Gerente general di TEL- 
BO, Edsel Winklaar, a bisa 
ku un kliente naturalmente 
semper por skohe pa un 
otro kompania òf provider 
di telefon mobil. 


KRALENDIJK 
– 
(Mei 2007) Plaka a kaba. 
Gobièrnu di Boneiru no 
tin medio fi nansiero pa 
kontinuá ku vários trabou 
i proyekto ku a entamá 
promé ku elekshon, entre 
otro ku e fi n pa gana voto. 
Diputado Reginald (Yon- 
chi) Dortalina, den un 
entrevista na radio ayera 
mèrdia, no por a hasi otro 
ku di aseptá ku plaka e 
kaba. El a tira falta riba 
entre otro ámtenarnan ku 
no a hasi sierto trámitenan 
ku e diligensia nesesario 


pa por haña plaka for di 
Hulanda, manera a keda 
akordá algun tempu pasá. 
Miéntras ku promé ku 
elekshon, den kampaña, 
tabata trata práktikamente 
di dia i anochi, asta djasa- 
bra i djadumingu, pa fi - 
nalisá e parke na Antriol 
ku a bin haña e nòmber 
‘Buraku di Yonchi’, ya 
por mira ku no tin niun 
aktividat mas di konstruk- 
shon. Ya ta kasi un luna 
kaba ku e trabounan ei ta 
paralisá, loke Diputado 
Dortalina ta aseptá tambe. 


Skohe pa Boneiru, skohe pa ‘78’ 
PLAKA A KABA! 

ARUBA 
STATIA/SABA/ST. MAARTEN 


SABA/STATIA – A re- 
storá servisio notarial pa 
residentenan di St. Eustati- 
us i Saba entrante djabièrnè 
8 di yüli, ku servisio virtual 
di Marcia Bouterse, LL.M, 
aktualmente trahando na St. 
Maarten, aktuando komo 
notario di lei sivil. 
Servisio notarial tabata e 
reto mayó na St. Eustatius i 
Saba e último añanan. E re- 
strikshonnan di biahe debí 
na e pandemia di Covid-19, 
a afektá e servisio notarial. 
E situashon a bira agudo 
momentu ku e notario na 
St. Maarten ku tabata a- 
tendé klientenan for di St. 
Eustatius i Saba, anterior- 
mente e aña aki a anunsiá 
ku entrante promé di yüli e 
ta terminá su servisio pa e 
dos islanan. 
Entidatnan Públiko Saba 


i St. Eustatius, inkluyendo 
Konseho Insular, a lòbi na 
Den Haag pa solushon ur- 
gente pa e problema. Na 
diferente okashon a trese e 
asuntu dilanti na tantu ofi- 
sialmente gubernamental, 


ministerionan i Parlamen- 
tario Hulandes. Kartanan a 
bai tambe pa Den Haag pa 
atendé e situashon urgente. 
Anteriormente e aña aki 
komisario di gobièrnu di 
Statia, Alida Francis, a kon- 
tinuá diskushon ku ministe- 
rio di hustisia i siguridat pa 
restorá e servisio notarial 
riba término kòrtiku. 
Ministerio di hustisia 
i siguridat i presidente di 
Korte Komun di Hustisia, 
mr. Mauritsz de Kort, a tra- 
ha riba e proseso i a apuntá 
un notario interino pa Saba 
i Statia. Ku binida di Bou- 
terse, Saba i St. Eustatius fi- 
nalmente tin akseso adekuá 
atrobe na servisio notarial. 
Dentro di poko Bouterse 
lo publiká anunsio den me- 
dia lokal ku su informashon 
di kontakto. 


ROACN ta sigui akreditá kompanianan di edukashon pa studiantenan di MBO. Na 
St. Eustatius ROACN a akreditá Dean Spanner di JIF Auto Repair & Services. Tambe 
a presentá John Patrick di Patrick Construction Co N.V., kende awor ta sertifiká pa 
trein studiantenan di nivel 2 den konstrukshon general. 


ROACN ta sigui akreditá kompanianan 
di edukashon 


Servisio notarial 
restorá 

ARUBA 
KÒRSOU 


WILLEMSTAD--Dja- 
sabra 9 di yüli ultimo, sen- 
tral di polis a dirigí un uni- 
dat pa un adrès riba Sto. 
Domingoweg, na unda un 
hòmber tabata drumi den 
balkon di e kas ku un he- 
rida di bala na altura di su 
parti patras. 
E hòmber a deklará ku 
e tabatin diskushon ku un 
otro persona i esaki a kul- 
miná den un tiramentu. 


En bista ku e víktima 
tabata sangra hopi, a dirigí 
un ambulans ku urgensia 
na e sitio, ku a transport’é 
pa Sala di Emergensia di 
C.M.C. 
Kontinuando ku e in- 
vestigashon, polis a bin 
topa riba e krusada Sto. 
Domingoweg /Fraillesweg 
8 kashi di bala, ku a kon- 
fiská. 


WILLEMSTAD--Dja- 
sabra mardugá alrededor 
di 03.34’or, sentral di polis 
a dirigí un unidat pa Kaya 
Balerian pa un kaso di mal- 
trato. 
Na yegada di e unidat 
polisial, a topa un outo na 
kandela. 
E habitante a splika po- 
lis ku e tabatin un diskush- 
on fuerte ku su pareha ku a 
kaba den un bringamentu. 
E hòmber aki a maltratá 
e dama i despues a pega un 
outo na kandela. 
Polis a bin topa e dama 
víktima na kas di un bisiña 


na unda el a bai pa buska 
refugio. E dama tabatin 
kara hinchá i tabata keha di 
doló interno. 
Ambulans ku a yega na e 
sitio a transportá e víktima 
pa C.M.C. pa tratamentu 
médiko, miéntras ku na e 
sitio, polis a detené e hòm- 
ber 
sospechoso A.D.M. 
di 40 aña di edat nase na 
Kòrsou pa maltrato i sende- 
mentu di outo na kandela. 
A presentá e sospechoso 
dilanti di un fiskal ouksiliar 
ku a ordená su enkarsela- 
mentu pendiente di mas 
investigashon. 


W I L L E M S TA D — E 
ekipo di beisbòl liga pabou 
a sa di saka kara di Kòrsou 
djasabra último. 
Kòrsou a pasa pa final 
despues di a enfrentá Cuba 


i gana e ekipo. Ku esaki e 
hóbennan di liga pabou 
ta bira Caribbean Little 
League Champions 2022. 
Na luna di ougùstùs e 
hóbennan lo ta na William- 


sport Pennsylvania pa kom- 
petí riba nivel mundial. 
E hóbennan a regresá 
Kòrsou djadumingu mèr- 
dia. 


W I L L E M S T A D - - 
Minister 
di 
Desaroyo 
Ekonómiko, sr. Ruisandro 
Cijntje resientemente a sali 
pa Punta Cana ku un de- 
legashon di MEO i tambe 
direktor interino di CINEX, 
sra. Jeanette Bonet i a par- 
tisipá na e “Saudi-Caribbe- 
an Investment Forum”. 
E foro aki ta organisá pa 
CAIPA (Caribbean Associ- 
ation of Investment Promo- 
tion) kual ta e organisashon 
enkargá ku promoshon di 
invershon den karibe. 
Durante di e evento 
aki, Kòrsou ta haña e opor- 
tunidat pa presentá proyek- 
tonan ku ta rekerí inver- 


shon i e ta brinda Kòrsou 
e oportunidat pa posishoná 
su mes komo un pais atrak- 
tivo pa invershonista nan di 
Saudi-Arabia. 
Kòrsou ta un di e tiki 
paisnan ku a risibí un in- 
vitashon personal pa por a 
presentá su strategia di kre- 
sementu ekonómiko i por 
konsiderá esaki komo un 
kontinuashon di tur e komb- 
ersashon nan ku a hiba an- 
teriormente na Dubai. 
Minister Cijntje a dia- 
logá ku diferente inver- 
shonista riba e área di de- 
saroyo di vários sektor 
ekonómiko na Kòrsou i 
tambe produkto turístiko. 


Kòrsou kampion di Karibe 
den little league 


Detenshon pa maltrato i sendementu di 
outo na kandela 


Hòmber heridá 


Minister Cijntje ta sigui fortalesé 
laso ku Saudi Arabia 

ARUBA 
ARUBA 


ORANJWESTAD 
-- 
Den cuadro di e supervi- 
sion financiero di Aruba 
door di CAFT a surgi un 
debate publico riba e nivel 
di e gastonan cu Gobierno 
ta haci pa yega na servicio 
y producto. CAFT a pidi 
mas splicacion riba e subi- 
da di e gastonan di servicio 
y producto pa aña 2022 y 
tambe a pidi un analisis di 


e gastonan aki pa e periodo 
di aña 2015 pa 2021. Gobi- 
erno a haci e analisis rekeri 
y tambe a brinda e debido 
splicacion na CAFT den e 
corespondencia hiba cu e 
organo di supervision. 
Banda di esaki, cu e in- 
tencion pa trece mas clari- 
dad y balansa den e debate 
riba e nivel di uzo di ser- 
vicio y producto door di 


Gobierno, recientemente a 
pidi IMF pa nan tira un bi- 
sta riba e situacion na Aru- 
ba y haci un comparacion 
di Aruba cu e paisnan den 
region. 
E analisis haci pa IMF 
ta mustra cu Aruba ta keda 
bou di e promedio pa gas- 
tonan di servicio y produc- 
to compara cu paisnan den 
region. 


ORANJESTAD 
-- 
Prome 
Minister 
Evelyn 
Wever-Croes, 
tumando 
nota di un carta cu Sindi- 
cato SIMAR a manda Sec- 
retario di Estado Alexandra 
van Huffelen diaranson 6 di 
juli, a contesta e carta di SI- 
MAR apesar cu e carta aki 
no ta dirigi na Gobierno di 
Aruba. Pero door cu Gobi- 
erno di Aruba a tuma nota 
di e preocupacion di miem- 
bronan di SIMAR, 
Prome Minister a haya 
ta na su luga pa contesta e 
carta di SIMAR y informa 
SIMAR pa asina SIMAR 
informa tambe su miem- 
bronan. Pasobra Gobierno 
di Aruba ta balora y aprecia 
e miembronan di SIMAR y 
ora nan tin preocupacion, 
Gobierno lo calma esaki 
dunando informacion. 
E topico di e carta dirigi 
na Van Huffelen ta tocante 
e mal contento y descep- 
cion di e miembronan di 
SIMAR pasobra ainda nan 
no a haya e siguridad si nan 
ta haya nan salario comple- 
to na juli di 2022. Sinem- 
bargo, contenido di e carta 
ta bay completamente riba 
FASE y cierto iregularidad- 
nan cu ta wordo menciona. 
Den su carta manda pa 
SIMAR, Prome Minister a 
cuminsa pa expresa cu e ta 


aprecia y gradici nan pa ex- 
presa nan preocupacionnan, 
cu sigur ta wordo teni den 
consideracion pa Gobierno 
di Aruba. 
“Mi ta comprende e 
perocupacionnan mirando 
e comosionnan cu oposi- 
cion a crea na Aruba despu- 
es di a trata e ley di FASE. 
Mi opinion personal ta cu 
oposicion no sa mas con pa 
hustifica e hecho cu nan a 
vota contra di FASE, con- 
tra e ayudo na esnan cu a 
perde trabou durante pan- 
demia. Oposicion no sa 
mas con pa saca nan curpa 
for di e hecho cu nan a vota 
pa 
practicamente 
cobra 
FASE bek for di tur hende 
y awo ta creando comosion 
cu aparentemente a afecta 
e miembronan di SIMAR. 
Mi a splica Presidente di 
SIMAR cu e no mester saca 
e comosion aki di oposicion 
for di contexto”, Prome 
Minister a duna di conoce. 
Prome Minister a en- 
fatisa cu ta importante pa 
menciona cu asina cu e rap- 
port di Centrale Accoun- 
tantsdienst a sali na 2021, 
Gobierno di Aruba mesora 
a tuma pasonan. Y aworaki 
cu e ley a caba di pasa den 
Parlamento cuminsamento 
di e siman aki, e minister 
encarga por tuma tur e pa- 


sonan restante tambe. 
Ora cu Covid a bati na 
nos porta na maart 2020, 
Gobierno di Aruba a actua 
hopi lihe y sin duda y basila 
pa yuda esnan cu di un dia 
pa otro a keda sin entrada. 
Frontera a wordo cera, y 
esaki a haci naturalmente 
cu no tawata tin turista mas 
riba nos isla. A bin toque de 
queda y shelter in place. Pa 
yuda e ciudadanonan aki di 
nos pais cu a perde trabou, 
a introduci FASE. 
“Gobierno lo a desea 
cu e ley lo tawata cla caba 
pero Aruba tawata den un 
situacion di emergencia 
afecta door di un crisis, 
un pandemia mundial. Mi- 
rando cu no tawata tin nada 
regla pa e casonan aki, Go- 
bierno di Aruba a cuminsa 
cu e proyecto aki”, Prome 
Minister a duna di conoce. 
Prome Minister a re- 
marca cu 15 biaha Mini- 
ster Glenbert Croes a bin 
Conseho di Minister cu 
proyecto y consehonan di 
FASE, con pa cuminsa cu 
ne y despues con pa adapte. 
Durante e periodo Minister 
Croes a bay 3 biaha Par- 
lamento tambe pa splica 
Parlamento di e proyecto 
FASE. “Mi ta kere 
nos tawata hopi cauteloso. 
Di berdad e ley a tarda y 


awo e ley a wordo pasa cu 
ta loke Contraloria General 
a recomenda pa pasa e ley 
mas lihe cu ta posibel”. 
Prome Minister den su 
carta ta splica SIMAR ex- 
actamente di e diferente 
puntonan cu a wordo treci 
dilanti den e rapport di Cen- 
trale 
Accountantsdienst. 
Di con cosnan a bay asina 
y kico Gobierno a haci pa 
coregi nan. 
“No ta asina cu tawa- 
ta tin hopi abuso manera 
oposicion ta insinua. Ca- 
minda cu tawata tin pago di 
mas, a cobra esakinan caba. 
Y loke cu no por a cobra 
prome, awo si por wordo 
cobra. 
Lamentablemente, 
mescos cu na Hulanda, 
nos mester constata cu na 
Aruba tambe, hendenan a 
bira creativo y a abusa di 
cierto medida di sosten. Na 
Aruba esaki ta poco menos 
cu den otro pais. Pero hasta 
esaki Gobierno lo atende”, 
Prome Minsiter a enfatisa. 
Pa loke ta e cortamento 
di salario y e pago di 5%, 


e stopmento di recorte, 
Prome Minister a informa 
SIMAR y ta sigura SIMAR 
cu Gobierno di Aruba ta 
haciendo tur lo posibel pa 
e luna aki, juli 2022, paga 
ambtenaarnan y esnan cu ta 
traha den fundacionnan cu 
ta wordo subsidia pa Gobi- 
erno. 
“Manera cu tanto Secre- 
tario di Estado van Huffe- 
len como mi mes a informa 
SIMAR y comunidad, nos 
tin un acuerdo riba esaki. 
Aruba ta cumpliendo cu e 
condicionnan y nos ta tra- 
hando pa haci tur cos po- 
sibel pa fin di e luna aki, 
Gobierno haci e pago. Cu 
esaki tambe, nos a contes- 
ta e carta di SIMAR spe- 
rando tambe cu SIMAR 
comparti mi carta tambe 
cu tur su miembronan pa 
nan ta sigur cu Gobierno 
ta trahando pa e interes di 
henter Aruba. Tambe den 
interes di e miembronan di 
SIMAR”, Prome Minister 
Evelyn Wever-Croes a ter- 
mina bisando. 


Compara cu paisnan den region 
Aruba ta bou di promedio pa gastonan 
di servicio y producto 


Prome Minister ta manda SIMAR un carta pa splica tocante fase 
Gobierno ta haciendo lo posibel pa paga 5% 
di recorte e luna aki 


ORANJESTAD -- Un 
gran grupo di mayor di 
diferente scolnan di Dienst 
Publieke Scholen (DPS) a 
haya un sorpresa desagrad- 
abel ora a ricibi rapport di 
fin di aña escolar di nan 
yuinnan. 
Por a constata cu por 
lo menos tres scol di DPS 
locual ta Colegio Conrado 
Coronel, 
Scol 
Primario 
Kudawecha, y Scol Basico 
Washington, henter klasnan 
a ricibi rapportnan eroneo y 
cu e rapportnan aki a wordo 
manda cas cu firma di am- 
bos maestro/maestra y ca- 
besante di scol. 
Aparentemente 
tabata 


tin un fout den e sistema 
di LVS, unda e calculacion 
final di cifra average no 
tabata klop. Claro cu tur 
sistema tin posibilidad di 
haci un eror, pero locual ta 
alarmante ta cu ni maestro- 
nan di scol ni cabesantenan 
di scol a ripara esaki, a fir- 
ma y manda cas tur rapport. 
Scolnan a pidi e rapportnan 
eroneo bek pa drecha nan. 
Algun mucha lastima- 
mente ta keda sin haya nan 
rapport corecto na tempo. 
Mayornan ta pidi cabesan- 
tenan di e scolnan aki pa 
un splicacion y ta spera cu 
e negligencia aki no lo pasa 
mas. 


Rapport eroneo entrega na 


muchanan di scol basico 

ORANJESTAD - Di- 
aranson atardi, Inmigracion 
Aruba a anuncia e proceso 
nobo den cuadro di permiso 
pa biahamento di menornan 
di edad. Considerando cu 
algun mayor lo ta biahando 
sea awe of den transcurso di 
siman, Inmigracion Aruba 
ta rectifi ca e proceso nobo 
cu a wordo anuncia ayera, 
y lo acepta e proceso ante- 
rior cual ta ensera e carta 
fi rma door di ambos mayor. 
Sinembargo, e formulario 
nobo ta obtenibel caba riba 
pagina web di Gobierno di 
Aruba; www.gobierno.aw, 
y lo drenta na vigor dentro 
di poco. 


Mirando cu vakantie 
grandi di scol ta acercan- 
do, hopi famianan ta biaha 
y den cierto casonan tin 
menornan di edad envolvi. 
E proceso actual ta ensera 
cu mester di un carta, fi rma 
pa un di e mayornan, unda 
cu ta duna autorisacion pa 
asina sali for di Aruba cu e 
menor di edad. Den prac- 
tica, esaki semper a trece 
contratiempo na momento 
di controla e documentonan 
cu ta ser entrega, y na varios 
ocacion a trece confusion, 
retraso y perdemento di 
vuelo acompaña pa conse- 
cuencianan pa Inmigracion 
Aruba. Bisando esaki, In- 


migracion Aruba a introdu- 
ci un formulario nobo, pues 
un maneho nobo cu ta tene 
cuenta cu e derecho di mu- 
cha, pa preveni secuestro di 
mucha. 
Den pasado, tawata tin 
casonan caminda sea un 
mayor of cualkier otro per- 
sona ta probecha di e situa- 
cion y ta bandona Aruba cu 
e mucha menor di edad sin 
conocemento di e otro may- 
or. Pa e motibo aki, a scoge 
pa bin cu un proceso nobo, 
caminda lo usa un formu- 
lario uniformal, unda no lo 
rekeri mas di e geboorteak- 
te. E sistema aki lo percura 
pa asina por tin un database 
mas amplio y miho control 
di parti di Inmigracion Aru- 
ba y ta mantene e proceso- 
nan corto y mas efi ciente. 
Bisando esaki, Inmigracion 
Aruba lo keda monitorea e 
situacion, y lo evalua e po- 
sibilidad di implementa e 
proceso nobo aki, entrante 
18 juli 2022. 


ORANJESTAD -- Dia- 
bierna den oranan di mar- 
duga(4:30 a.m) security di 
airport lo a tuma nota di 
un homber hopi desorienta 
gritando y papiando su so 
dilanti e terminal. Mirando 
cu e homber lo no tin fi n di 
move a avisa autoridad. 
Basta rato a transcuri y e 
homber a move y lo a para 
su auto ariba e rotonde, por 
a mira cu su hazard lights 
tabata cendi. E cabayero 
aki tabata menciona un 
cantidad di nomber, tanto 
di nos ex Minister Presi- 
dent y nos actual Minister 
President, un monton di 
“teoria” bruha. Tambe nos 
por a nota cu a homber su 
t-shirt tabata hopi muha in- 
dicando cu e tabata transpi- 
rando profusamente, un po- 


ORANJESTAD -- Dia- 
bierna 
mainta 
trempan 
brandweer mester a bay 
den bocht parti pabou di 
Caya Maguey, unda lo ta- 
bata tin un auto na candela. 
Mientrastanto polis tambe 
lo tabata yegadando. 
Na yegada di brand- 
weer mucho no por a haci 
mas, mirando cu e auto un 
pickup Chevrolet Colo- 
rado color cora tabata full 


na candela. Mester a actua 
poco rapido pa e no pega e 
mondi tambe. 
Den algun minuut a logra 
paga e candela. Despues 
por a mira cu e candela a 
start den e motor y expande 
bira grandi. Compania di 
seguro tambe a presenta y 
despues di algun ora cu e 
metal lo a fria takelwagen 
a yega pa bay cu e auto di 
e sitio. 
sibel indicacion cu e lo por 
a usa un of otro substancia 
mas prome den oranan di 
marduga. Polis a bay pa 
trata na pone supla, pero no 
esey a logra, tabata tin un 
rato cu e mes a drumi plaat 


ariba caminda boca abou y 
despues ta lanta bek sigui 
papia yen cos bruha. Na un 
manera trankilo polisnan a 
pone den boei y despues cu 
transportwagen a yega e la 
wordo hiba warda di polis 


Homber tabata grita 
dilanti Airport 


Chevrolet Colorado 
a pega candela 


Pa menornan di edad 
Formulario nobo pa procedura di biahe 


ORANJESTAD - Dia- 
huebs mainta, a trata e 
caso di e hoben di nacio- 
nalidad Venezolano, den 
gerecht in eerste aanleg pa 
loke ta e caso caminda a 
acusa Minister di Husticia 
y Asuntonan Social, como 
esun responsabel pa e de- 
partamento concerni esta; 
Guarda nos Costa, di no ac- 
tua segun ley, y di a wanta 
e hoben sera contra ley. Pa 
esaki, a pidi pa suspende y 
alabes multa e director di 
Guarda nos Costa. Esaki a 
bin despues cu ya caba a 
aclarea e punto di distin- 
cion cu tin entre “asilo” y 
“deportacion”, mirando cu 
ta dos aspecto diferente cu 
proceduranan 
completa- 
mente diferente pa loke ta 
trata e situacion aki. 
Manera ya a splica, loke 
hues a dicidi ta cu e circun- 
stancia di cual un persona 
ta wordo “opgehouden”, 
cu ta en espera di e parti 


di asilo mester ta diferente 
na e circunstancianan di un 
persona cu ta wordo “in be- 
waring gesteld”, kende ta 
en espera di su deportacion. 
Pa e motibo aki hues a dicta 
cu e persona en cuestion di 
e incedente cu a surgi mes- 
ter a wordo laga den liber- 
ated mesora, cual a sosode 
tambe, pero na mes mo- 
mento despues di e sucedi- 
do e persona a wordo poni 
“in bewaring” en espera di 
su deportacion. Bisando 
esaki, awe huez den corte 
di ley a rechasa e peticion 
di e hoben nacionalodad 
Venezolano, pues a conclui 
cu Ministerio di Husticia y 
Asuntonan Social y e de- 
partamento cu ta resorta 
bou di dje, den e caso aki; 
Guarda nos Costa, a actua 
segun ley. Importante pa 
menciona cu e decision di 
huez ta defi nitivo pues no 
tin posibilidad pa bay hoger 
beroep. 


Den caso di hoben nacionalidad venezolano 
Ministerio di Husticia y Asuntonan 
Social a actua segun ley 

KRALENDIJK--SV Ve- 
spo di Rincon, djabièrnè úl- 
timo 8 yüli 2022 den kon- 
tinuashon di kampionato 
2022 di futbòl di nos isla, a 
golia e ekipo di SV Juven- 
tus Playa/Antriòl Pabou ku 
skor di 15-1. 
Tabata ku un pinalti ku 
SV Juventus a salba honor. 
E partido aki ta partido 
nr. 45 bálido pa kampionato 
regular di FFB/FWNB. 
SV Vespo den promé mi- 
tar, na di 4 minüt di e parti- 
do, buskando klasifi kashon 
pa Buèlta Seis, ta hinka su 
promé gol di e partido, gol 
anotá pa Giandro Steba pa 
bai den bentahá di 1-0. 
Na di 7 minüt Jameson 
Piard ta hasi e partido 2-0 


pa SV Vespo. 
Na di 22 minüt Glenson 
Bernabela ta hasi e partido 
3-0. 
Na di 27 minüt di e par- 
tido, Christopher Isenia ta 
amplia bentaha na 4-0 pa 
SV Vespo. 
Na di 30 minüt di e par- 
tido SV Juventus ta haña 
pinalti i Soheuriyonn Paula 
ta kòrta bentaha na 1-4. 
Na di 42 minüt Christo- 
pher Isenia ta hinka su di 
dos gol di e partido pa SV 
Vespo amplia bentaha na 
5-1. 
Na di 45+ Jameson Piard 
ta amplia bentaha na 6-1 pa 
sv Vespo, skor tambe ku e 
partido ta parti na dos kuné 
pa sosiegu. 


E di dos mitar di e par- 
tido SV Vespo ta habri e 
partido kompletamente fo’i 
otro. Na di 47 i 55 minüt 
Christopher Isenia ta am- 
plia bentaha na 8-1 pa sv 
Vespo. Na di 56 i 58 minüt 
di e partido, Alexsander 
Piard ta amplia bentaha di 
sv Vespo na 10-1. 
Na di 64 minüt Christo- 
pher Isenia ta hasi e partido 
11-1. 
Na di 65 minüt di e par- 
tido, Jandino Frans ta am- 
plia bentaha na 12-1 pa SV 
Vespo. Di 73 minüt di e 
partido tabata Raydolf Fe- 
lix ta hasi e partido 13-1. 
Na di 85 i 90+ minüt, 
Christopher Isenia ta hasi 
e partido 14-1 i 15-1 pa SV 
Vespo, skor tambe di e par- 
tido a fi nalisá kuné den vik- 
toria di 15-1 pa SV Vespo. 
Rèfri ku a dirigí e par- 
tido aki ta Amos Melaan. 
Un danki na e rèfrinan 
ku a dirigí e partido, tambe 
e fanatikada ku a paga pa 
mira e partido. 
Riba potrètnan e rèfri- 
nan, e timnan i outornan di 
e golnan di e partido. 


SV Vespo a golia SV 


Juventus 15-1 

KRALENDIJK--Fin di 
siman pasá tabatin e train- 
ingscamp di futbòl hubenil 


KRALENDIJK--E eki- 
po di futbòl veterano 50+ 
di FC Champs, djasabra úl- 
timo a gana di Tera Blanku 
50+ ku skor di 4-2 den par- 
tido di futbòl amistoso ku 
a tuma lugá na Fèlt Elion 
Flores na Amboina mitar di 
seis atardi. 


E partido aki tabata e 
partido di siman entre e eki- 
ponan aki ku bon públiko 
ku a presensiá e partido aki 
pa apoyá e ekiponan. 
E golnan di FC Champs 
den e partido aki tabata di 
Deutly Domacassé ku a 
hinka 3 gol i Vacho Bomba 


KRALENDIJK--Awe 
djaluna 11 di yüli 2022 den 
oranan di mainta, tin apèr- 
tua ofi sial di trainingscamp 
di beisbòl pa nos futuronan. 
Na nòmber di Bonaire 
Angels huntu ku Indebon 
ku ta e instituto di deporte 
di nos isla, ta ekstendé un 
invitashon pa presensiá e 
apèrtura di nan Trainings- 
camp 2022 awe mainta mi- 
tar di nuebe. 
Esaki ta tuma lugá awe 
djaluna 11 di yüli 2022 den 
oranan di mainta na Julio 
Angela Ballpark na Am- 
boina. 


K R A L E N D I J K - 
-E hóben atleta Dejean 
Francees ku ta primintí 
hopi pa su futuro karera den 
atletismo, fi n di siman pasá 


1 gol pa duna nan ekipo di 
viktoria. 
E golnan di Tera Blanku 
tabata di Charicha Mercera 
i Eki Saragoza ku a hinka 1 
gol kada unu. 
Depues di e partido ve- 
terano aki, djasabra awó tin 
e klèsh mes den futbòl vet- 
erano 50+, ora ku pa mitar 
di seis atardi, na Fèlt Elion 
Flores na Amboina, FC 
Champs 50+ topa ku De- 
portivo 50+. 
E partido aki ta primintí 
di bira otro tremendo par- 
tido veterano 50+ djasabra 
awó. 
Un invitashon ta bai na 
e fanatikada pa presensiá 
e partido aki pa apoyá nan 
ekipo. 
Yega i no laga niun hen- 
de bin kontabu di e partido 
aki. 
Éksito na e ekiponan 
den e partido. 
Riba potrètnan outornan 
di e golnan di FC Champs 
50+ djasabra último. 


FC Champs a gana 
Tera Blanku 4-2 


den e kompetensianan di 
atletismo di Trupial Classic 
2022 na Kòrsou, a keda di 
tres lugá den e kompetensi- 
anan di 200M. 
Dejean últimamente na 
Hulanda tambe a hasi bon 
papel pa tantu su mes komo 
tambe nos isla Boneiru. 
Siman pasá Dejean a 
biaha pa Kòrsou huntu ku 
e klup di atletismo di SV 
Athene Boneiru, esaki pa e 
kompetensianan di Trupial 
Classic 2022 na Kòrsou. 
Aki 
tambe 
Dejean 
Francees a buta su stèm- 
pel kedando di 3 lugá den 
e kompetensianan di 200M. 
Nos ta felisitá i yama 
pabien na Dejean Francees 
ku otro logro den su karera 
komo atleta. 
Riba potrèt e delegashon 
di SV Athene. 


Dejean di 3 lugá den 200M na Kòrsou 


U14 entre e islanan ABC ku 
ta Aruba, Boneiru i Kòrsou, 
loke tabata un gran éksito. 
Nos selekshon U14 a 
empatá 0-0 ku Aruba. 
Pèrdè 2-1 ku Kòrsou. 
Tambe pèrdè 1-0 ku 
Aruba. 
Esakinan ta partidonan 
di treinen i di preparashon 
pa e selekshonnan U14 
di e islanan ABC pa nan 
próksimo kompromisonan. 
Lamentablemente nos no 
ta logra haña muchu infor- 
mashon di e partidonan di 


Resultado Trainings Camp ABC 


E programa pa esaki ta 
di 07:45 pa 08:15 ku in- 
skripshon. 
08:30 himno. 
Palabranan di Diputado 
di deporte sr. James Kroon. 
Palabranan di sr. Ter- 
rence De Jongh Hefe di In- 
debon. 
Palabranan di sr. Jona- 
than Martijn ku a organisá 
esaki, e ta e motor tras di 
esaki komo manager/coach. 
Ta yama danki na tur ku 
a duna di nan parti un grani- 
to pa realisá esaki i tambe 
na tur ku ta presensiá esaki. 


treinen i di preparashon di e 
selekshonnan ABC. Masha 
poko informashon ta keda 
suministrá na prensa, a lo 
menos na nos anto, tokante 
e weganan di treinen aki 
ku a tuma lugá fi n di siman 
pasá. Si bo no puntra bo no 
ta tende nada. 
No tin un un hende ku ta 
manda e informashonnan 
aki pa prensa. 
Esaki ta di lamentá ya 
ku ta riba FC tin ku buska 
o mira e informashonnan. 


Apèrtura Tainings Camp 


beisbòl awe mainta 

KRALENDIJK – Bo- 
neiru ta solamente un di e 
kuater áreanan na mundu 
kaminda ﬂ amingo por rasa. 
Tur ﬂ amingo di Karibe Sur 
i Nort i Sur Amérika, ta bini 
huntu na Boneiru na desèm- 
ber kaminda nan pone sola- 
mente un webu. Ta tuma 28 


pa 30 dia pa e yu sali. 
E mayornan ta duna nan 
yu un sorto di lechi ku nan 
ta produsí for di e kuminda 
ku nan ta kome i esaki ta 
interesante. E mayornan no 
ta haña nan kuminda na Bo- 
neiru, pero ta bula mas ku 
200 mia tur dia pa kome na 


Venezuela. Nan ta regresá 
mainta tempran, duna nan 
yu kuminda i despues nan 
ta bini huntu den saliñanan 
na Cargill pa sosegá. I esaki 
ta asina importante pa no 
stroba nan. 
Sí nan no sosegá, nan no 
por proveé nan yu ku ku- 


minda. Sí stroba nan, nan lo 
bandoná nan yu i purba mas 
lat. No ta usual pa ﬂ amingo 
ta rasa tres bia den un tem- 
porada, pero aña pasá un 
grupo kompleto a trata pa 
di kuater biaha. 
Pues ta parse ku no ta 
problema pa kana bai den 


direkshon di e ﬂ amingonan 
pa saka potrèt, òf kana ku 
kachó den áreanan protehá, 
òf piska muchu serka di 
e área di nèshi, òf bula ku 
drone riba nan kabes. Pero 
e ta un problema, indirekta- 
mente ta matando e yu. 
No drenta e área pro- 
tehá i no bai direkshon di 
e ﬂ amingonan. Bisa hende 
pa bandoná e área. E yu 
despues di mas òf ménos 
tres luna ta kuminsá bula. 
E yunan bandoná ku a 
haña 
últimamente 
taba- 
tin mas òf ménos ocho pa 
dies siman bieu. Hopi di 
nan bandoná pa e último- 
nan lunanan i na momentu 
ku haña nan bandoná, hiba 
nan Wild Bird Rehab mas 
pronto posibel. 
Sí e yu sobrebibí, e por 
bida mas 50 aña. E ﬂ amin- 
go mas bieu di parke di bes- 
tia a biba 83 aña. 


Pa ﬂ amingo rasa 
Boneiru solamente un di e kuater áreanan na mundu 


